**21.5.2020.**

Dragi učenici!

Jučer ste svi odlično odradili vježbu iz Hrvatskog jezika te sam sigurna da vam današnji zadatak neće biti težak.

**HRVATSKI JEZIK – Veliko slovo (provjera)**

U vaše pisanke na novu stranicu napišite naslov i sljedeći tekst prepišite pisanim slovima. Sjetite se svih pravila koja vrijede za pisanje velikog slova i na kraju barem dva puta provjerite jeste li sve dobro napisali. Također pripazite na rečenične znakove. Ovaj zadatak je za ocjenu zato ga rješavajte samostalno i čim završite pošaljite mi na pregled. Pišite uredno i pazite kod prijepisa!

Sretno!

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

21.5.2020.

Veliko slovo

(provjera)

MNOGE ULICE I TRGOVI U GRADU RIJECI NOSE IMENA POZNATIH OSOBA. TO SU ULICA IVANA ZAJCA, KOBLEROV TRG, ZVONIMIROVA ULICA, ULICA MATKA LAGINJE. FRANKOPANSKI TRG NA TRSATU JE CENTAR NASELJA, A NAJDUŽA ULICA JE ULICA SLAVKA KRAUTZEKA. U RIJECI TURISTI VOLE PROŠETATI KORZOM I OBALOM. MNOGI POSJETE VOLOSKO, OPATIJU, IČIĆE, LOVRAN I MOŠĆENIČKU DRAGU.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRIRODA I DRUŠTVO – Zanimanja ljudi u zavičaju (ponavljanje)**

Pogledajte još jednom slike različitih zanimanja u vašim udžbenicima na str. 88. i 89., a zatim otvorite vaše bilježnice i zapišite:

Zanimanja ljudi u zavičaju

1. Ljudi se bave RAZLIČITIM zanimanjima.
2. Sva su zanimanja jednako VAŽNA i VRIJEDNA.
3. Sve poslove mogu raditi i MUŠKARCI I ŽENE.
4. Zaposlenici (ljudi koji rade) pri obavljanju posla koriste različita pomagala – ALATE, PRIBOR, STROJEVE.
5. Ljudi se bave različitim zanimanjima u SELU i GRADU.
6. S vremenom neka zanimanja nestaju, a nastaju NOVA.
7. Zaposlenik dobiva za obavljen posao PLAĆU (novčanu nagradu).

Zanimanja ljudi u primorskom zavičaju: ribar, pomorac, turistički vodič, poljoprivrednik (ratar), stočar, ovčar (otoci), vinogradar, voćar, maslinar, brodograditelj …

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**GLAZBENA KULTURA: Pjesma „Gle, stiže svibanj“** (udžbenik str. 60)

Obzirom da smo u mjesecu svibnju, vrijeme je da naučimo pjevati i jednu svibanjsku pjesmu.

Nakon što pročitate riječi ove pjesme u udžbeniku i promotrite sliku proljetnog šarenila, nađite ju na CD-u Pjevajmo i pokušajte naučiti pjevati.

Riječi **gaj i lug** znače **šumica.**

To je sve za danas. Puno vas pozdravlja vaša učiteljica Mirjana!